Økonomigruppemøde+d.+30+november+2010

Tilstede: Nikolaj, Petrine, Margrethe, Andreas... Simon?? Jakob?? Referent: Margrethe Sted: Wascator, Refnæsgade 32-34 2200

Der blev lavet et par skitser og og opsummeret på sidste mødes diskussioner. Petrine og Kristoffer havde snakket sammen efter sidste møde og kommet frem til at vi skal hælde til den decentrale løsning.

Konkret forslag til KBHFF´s økonomiske struktur
Vi hælder til en decentral løsning hvor hver afdeling er ansvarlig for at tilrettelægge og opretholde hver deres økonomi. Dette indebærer at hver afdeling har en kasserer/økonomigruppe som står for de konkrete bogføringsopgaver og de mere overordnede økonomiske overvejelser. At økonomien helt overvejende kommer til at ligge i afdelingerne betyder også at hver afdeling må have en valgt bestyrelse, som står til regnskab for denne økonomi. Det betyder så igen at vi ender med en model hvor KBHFF er en foreningernes forening. Hvad betyder det mere konkret?

KBHFFs bestyrelse bliver en metabestyrelse, som indeholder repræsentanter fra alle afdelinger. Dens arbejde skal nærmere defineres, men kunne bestå af: - at behandle henvendelser fra vores omverden - at hjælpe nye afdelinger i gang - at tage stilling til mere principielle spørgsmål som angår alle afdelinger. - at afholde den fælles generalforsamling

Afdelingerne bruger penge på 4 måder: 1. Indkøber det der er nødvendigt for at drive butikken (fødevarer, emballage, arrangementer osv.) 2. Går sammen med andre afdelinger om større investeringer, der er til gavn for flere afdelinger. (Det betyder at en afdeling på et medlemsmøde kan beslutte at ville arbejde for et projekt de ikke selv har midler (eller lyst?!) til at gennemføre alene. Derfor sender afdelingen en beskrivelse af forslaget ud til andre afdelinger, og de må så tage stilling til det på deres næstkommende medlemsmøde.) 3. Afdelingerne betaler deres andel af de fælles udgifter, herunder revisor, hjemmeside, netbetalingssystem. (Vi foreslår at en afdelings bidrag er proportionelt med afdelingens andel af medlemmerne af KBHFF: Hvs der er 1000 medlemmer af KBHFF og Amager har 400 af dem, så betaler Amager 40% af de fælles udgifter) 4. Afdelingerne betaler kontingent til KBHFF, som er øremærket "Økologi til alle", herunder støtte til opstart af nye afdelinger. (Hvordan skal størrelsen af dette kontingent fastlægges? Er det et fast beløb per medlem, eller kan hver afdeling selv vurdere hvor meget de kan overskue at give?)

En anden konsekvens af den nye struktur er at medlemsmøderne fremover kommer til at ligge i afdelingerne. Det betyder at hver afdeling (som udgangspunkt) afholder 3 årlige medlemsmøder og en GF. Derudover holder KBHFF en årlig generalforsamling hvor dennes bestyrelse vælges. Denne GF er fælles for alle medlemmer af alle afdelinger.

Hvad er ellers fælles? Vi foreslår at alle afdelinger har en fælles indkøbsgruppe, som alle afdelinger også er forpligtet til at være repræsenteret i. Hvis hver afdeling skulle begynde at kontakte producenter og indhente tilbud hver for sig ville det hurtigt føre til at vi konkurrerede mod hinanden og mange af fællesskabets fordele ville forsvinde + at der ville opstå konflikter mellem afdelingerne. På sigt kunne der nok løses op for dette princip uden at det ville føre til konflikt, men...

Alle afdelinger forpligter sig til at følge KBHFFs 10 principper

Blandet:

Afdelingerne hæfter ikke for hinandens evt. underskud, men bidrager gennem deres kontingent til en fælles fond, som ville kunne bruges hvis en afdeling er helt på røven.

Vi mener at det er et vigtigt princip at hver ny lokalafdeling arbejder sig op fra bunden og ikke bliver støttet af et centralt organ på en sådan måde at den får en form, som ikke stemmer overens med de ressourcer og muligheder der findes i den konkrete afdelings lokalområde/kontekst.

Til store fælles investeringer kan man bruge en fælleskasse bliver noget man indbetaler til ad hoc når der bliver vedtaget noget på medlemsmøderne der afholdes hvert 3 måned i hver afdeling. Så indbetaler de enkelte afdelinger.

Andreas Lloyd: Hej, nu læser jeg bare lige lidt med uden at vide så meget om jeres diskussioner, men jeg kan se en del paralleller mellem den decentrale model I snakker om, og så den måde FDB er struktureret på - hvor man har en række selvstændige brugsforeninger, der hver især er medlemmer af en fællesforening. Hver brugsforening har sit eget butiksråd eller brugsforeningsbestyrelse, der vælges af medlemmerne. Og fra de lokale brugsforeninger vælges så medlemmerne til landsrådet, der er FDBs øverste ledelse. Måske I kan blive klogere ved at kigge nærmere på den måde, de har struktureret det på? Læs mere her: []

Carsten: Fint nok, vi skal bare have tænkt det igennem ift vedtægterne. Har vi fælles bestyrelse? Fælles kasserer? Skal hver afdeling være repræsenteret i bestyrelsen? Er vi dermed helt ovre i at KBHff er en forening for foreninger, for så skal vedtægternes laves helt fra bunden. Ikke at der er noget galt med det.


 * Beslutnings processen for et forslag:**

en ide bliver ytret enten online eller som opslag i en afdeling, men kan også være på tværs af afdelinger. Arbejdsgrupper udarbejder forslag der bliver vedtaget af hver afdeling på egen medlemsmøder. Hver afdeling har deres medlemsmøder (fx dem hver 3 måned). de afdelinger hvor der er stemning for forslaget går sammen om at realisere projektet.